
	[bookmark: nev]VIG DÁNIEL
Informatikus könyvtáros
MA, 1. félév
Eötvös Loránd Tudományegyetem
Bölcsészettudományi Kar
	






Témavezető:
	Barátné dr. habil. Hajdu Ágnes
egyetemi docens, ELTE BTK




Nyelveken és kultúrákon átívelő többnyelvű információkeresés

A dolgozat témája a kultúrákon átívelő információkeresés, vagy ismertebb nevén a többnyelvű információkeresés. A többnyelvű információkeresés célja, hogy releváns információkat találjunk egy olyan nyelvben, amely különbözik a kereső személy nyelvétől. A többnyelvű információkeresés legfőbb problémája a fordítás: a lekérdezést vagy a dokumentumot kell lefordítani általában a kereső nyelvére, ezért különleges eljárásokra van szükségünk, hogy elérjük a kívánt célt.

A dolgozat a többnyelvű információkeresés rövid ismertetésével kezd, valamint körvonalazza azt az egyre növekvő igényt, a mely a kérdést az információtudomány egyik legaktuálisabb megoldandói közé emeli. A továbbiakban bemutatásra kerülnek az alapvető módszerek, ill. ezek összehasonlítását adjuk a lekérdezés-fordítás és a dokumentum-fordítás területein. Vázoljuk a gépi fordítás különböző megoldásait, a szabály alapú fordítást és a statisztikai alapú fordítást, ill. ezek hatékonyságát az információkeresésben. A tudás alapú módszerek közül a szótár alapú fordítások, a tezauruszok és az ontológiák bemutatásával részletezzük a kérdés megoldásának lehetőségeit. Külön területet jelentenek a párhuzamos és összehasonlító dokumentumgyűjteményekben folytatott keresések.

A dolgozatban szó esik arról, hogy hogyan, ill. milyen hatékonysággal lehet ezeket a módszereket alkalmazni. Megfigyelhető, hogy bármennyire is sikeresek ezek a kísérletek, az egynyelvű keresés hatékonyságát csak különleges esetekben, mint például forrásgazdag környezetben érik el, esetleg múlják felül. Az is elmondható, hogy minél jobban hozzászoknak az emberek a rendszerekhez, annál jobban ki tudják használni a benne rejlő lehetőségeket.



